Kinders leer speel-speel hoe om vrugte te skilder | Netwerk24
Kinders leer speel-speel hoe om vrugte te skilder
Ryan Simons saam met die leerders van St. Michaels Primêr waar hy elke Donderdag kunsklasse aanbied.Foto: Annette Theron
Ryan Simons is ’n kunstenaar van Grabouw.
Dit is sy missie om leerders met kunsverwante aktiwiteite te ondersteun.
“Ek glo kuns help die kinders om ’n goeie selfbeeld te ontwikkel.”
By die klas wat hy Donderdag by St. Michaels Primêr in Elgin Orchards in Grabouw aangebied het, is ouer leerders gewys hoe om ’n oog te skets en die kleintjies het aandagtig gekyk en luister hoe hulle ’n vrugtebak en vrugte moet teken.
Die kinders het in sy klas aandagtig na hom geluister en kon nie wag om te begin teken nie.
Simons probeer deur middel van sy Eye Art-winkel by sy huis kinders van die strate af te hou deur hulle besig te hou met speletjies. Hy wil graag sy klasse by ander skole in die streek ook aanbied.
Skakel hom by 062 527 2807 of per e-pos by photographyart@gmail.com.